# Joan Farré i Oliver

Joan Farré i Oliver (Folgueroles, 1957) és un mestre cisteller català, establert al seu poble natal. Autodidacta, el 2007 va rebre el diploma de mestre artesà. S'especialitza en l'ús del vímet i és conegut per la manera de renovar l'ofici tradicional en aplicacions artístiques contemporànies. A més del vímet mort també innova per l'ús de vímet viu en el disseny de parcs i jardins. El 1984 va començar un procés de revalorització dels materials i formes de cistelleria adaptant-los per a altres usos.
Les seves obres més conegudes són la teulada del pavelló d'Espanya a l'Exposició Universal de Xangai (2010) sota la direcció de l'arquitecta italocatalana Benedetta Tagliabue i dues cúpules de grans dimensions (de vímet amb estructura de ferro incorporada), realitzades per la seva cooperativa Pont de Querós, segons projecte de l'equip de l'arquitecte Jean Nouvel al Parc Diagonal del Poblenou. Les seves creacions són considerades com una transició preciosa entre naturalesa i construcció. També va participar en la preparació i la conservació de la col·lecció de cistells al Museu del Blat al Mas Colomer de Taradell. Imparteix cursos arreu del país de sensibilització i de formació a l'art de la cistelleria, així com l'organització de l'anual Fira del Cistell de Salt. És president de l'Associació Catalana de Cistellers i Cistelleres i de la Federació d'Associacions d'Artesans d'Ofici de Catalunya establert al Poble Espanyol de Barcelona.

## Exposicions col·lectives

* Empremtes d'Osona (2008) exposició itinerant.
* Mellem Himmel & Hav (2011) a Stige (Odense, Dinamarca).
* Læ & Leben: art del paisatge (2013) al parc de Reventlow a Torrig, a l'illa de Lolland, (Dinamarca) en col·laboració amb el museu Lolland Falster.
* Natur-lighed (2014), Parc de Reventlow, Lolland, Dinamarca.

## Reconeixement

* El 2007 va rebre el Premi Nacional d'Artesania en l'apartat innovació.
* El 2008 rep el Premi d'Artesania Empremtes d'Osona.

## Referències

* ↑ «Joan Farré, unes mans per a l'art efímer». surtdecasa.cat, 1 setembre 2012 (2012-09-01) [Consulta: 6 gener 2015].
* ↑ «Tres osonencs reben el diploma de Mestre Artesà». Més Osona.cat, 20 setembre 2007 (2007-09-20). Arxivat de l'original el 2015-01-07 [Consulta: 7 gener 2015]. «El cisteller Joan Farré, de Folgueroles[…] va rebre ahir al vespre de mans del conseller d'Innovació, Universitats i Empresa, Josep Huguet, el diploma de Mestre Artesà.»
* ↑ Torrent i Buxó, Jacint «L'ecomuseu del blat: un vell somni d'en Joan del Colomer». Ausa,, 2004, any XXI, n°153, pàg. 411-428 [Consulta: 6 gener 2015]. «Joan Farré (Folgueroles, 1957) és un cisteller en actiu des de fa uns vint anys i és l'actual president de l'Associació Catalana de Cistellaires. La seva col·laboració ens ha permès conèixer més de prop l'evolució del món de la cistelleria en els darrers temps. […] Va començar un procés de revalorització dels materials i formes de cistelleria adaptant-los per a altres usos.»
* ↑ TV3 «Cisteller: Joan Ferré». TV3, 10 novembre 2009 (2009-11-10) [Consulta: 6 gener 2015]. «Des del taller situat a Folgueroles, en Joan Ferré fa més de 30 anys que treballa per assolir la perfecta simbiosi entre la tècnica tradicional de cisteller i la innovació del disseny»
* ↑ Amat i de Broto, Gemma «Còpia arxivada» (pdf). Artesania Catalana. Consorci de Comerç, Artesania i Moda de Catalunya, vol. 15, 2010, pàg. 2 & 16. Arxivat de l'original el 2016-03-03 [Consulta: 7 gener 2015]. «el pavelló que representarà Espanya en la propera Exposició Internacional, que se celebrarà a Xangai el 2010, serà una estructura recoberta de vímet, com un enorme cistell. El projecte ha rebut l'assessorament del mestre artesà Joan Farré, el qual ha transmès els seus coneixements com a cistellaire a l'arquitecta Benedetta Tagliabue» Arxivat 2016-03-03 a Wayback Machine.
* ↑ Amat i de Broto, Gemma «L'arquitecte Jean Nouvel incorpora elements artesans al Parc Diagonal del Poble Nou» (pdf). Artesania Catalana. Consorci de Comerç, Artesania i Moda de Catalunya, vol. 16, L'arquitecte Jean Nouvel incorpora elements artesans al Parc Diagonal Poble Nou, pàg. 56 [Consulta: 7 gener 2015]. «L'empresa artesana Pont de Querós, va ser contractada per la constructora FCC, executora del projecte de l'arquitecte francès Jean Nouvel [...] per al nou Parc Diagonal del Poble Nou.»
* ↑ Bonet, Txell; Salvans, Txema (foto) «Pont de Querós» (en castellà). Barcelovers, 26 juny 2014 (2014-06-26) [Consulta: 7 gener 2015]. «La sabiduría de un oficio artesano como el de cestero puede convertirse en una propuesta innovadora en el mundo del diseño de interiores y el paisajismo.»
* ↑ Homs i Forcada, Anna; Torrents i Buxó, Jacint «La col·lecció de cistells del mas Colomer de Taradell». Revista d'Etnologia de Catalunya, vol.20, 2002, pàg. 183-184.
* ↑ López, Marina «L'Associació de Cistellaires torna a l'organització de la Fira del Cistell de Salt després d'un parèntesis d'un any». El Punt, 8 febrer 2008 (2008-02-08).
* ↑ «Empremtes d'Osona». Vilaweb, 27 desembre 2008 (2008-12-27).
* ↑ «Joan Farré», 2011. Arxivat de l'original el 2015-01-07. [Consulta: 7 gener 2015]. «Joan is a basket maker, he reproduces traditional patterns and is guided to more innovative pieces. His strength lies in working as a designer of structures, structures for public spaces, recreational areas and playgrounds.»
* ↑ «Læ & Leben - site specific landart» (en danès). Pileforeningen, 2013 [Consulta: 7 gener 2015].
* ↑ Johnson, Tim «Natur-lighed» (en anglès). Bloc personal, 16 juliol 2014 (2014-07-16). Arxivat de l'original el 2015-01-07 [Consulta: 7 gener 2015]. «The project was curated and coordinated by Jette Mellgren and Jan Johansen and included the following participants: [...] Joan Farré Oliver & Carlos Fontales (Sp), [...]»
* ↑ Osona.com «Una empresa de Folgueroles que treballa amb vímet rep el Premio Nacional de Artesanía». Naciodigital.cat, 18 desembre 2007 (2007-12-18) [Consulta: 6 gener 2015]. «L'empresa d'artesania Pont de Querós de Folgueroles serà distingida demà dimecres, 19 de desembre, amb els Premios Nacionales de Artesanía 2007, en l'apartat d'innovació.»
* ↑ «El cisteller Joan Farré i el ceramista Pep Madrenes guanyen el Premi d'Artesania Empremtes d'Osona». Vilaweb, 23 setembre 2008 (2008-09-23) [Consulta: 7 gener 2015].

## Enllaços externs

* Associació Catalana de Cistellers i Cistelleres Arxivat 2015-01-07 a Wayback Machine.
* Intervista a Joan Farré sobre la professió de mestre de cistelleria per Martín Tarifeño, 2012